La federació espanyola compta amb Jordi Ribera i Carlos Viver | X. Agustí | barcelona | Handbol | L'Esportiu de Catalunya
La federació espanyola compta amb Jordi Ribera i Carlos Viver La federació espanyola compta amb Jordi Ribera i Carlos Viver La federació espanyola compta amb Jordi Ribera i Carlos Viver La federació espanyola compta amb Jordi Ribera i Carlos Viver + La federació espanyola compta amb Jordi Ribera i Carlos Viver E-mail
barcelona - 26 març 2020 19.41 h
La federació espanyola compta amb Jordi Ribera i Carlos Viver
Handbol. El president vol renovar els dos tècnics catalans de les seleccions estatals amb vista als Jocs del 2021, tot i que acaben contracte a finals d’agost
Jordi Ribera , aplaudint els seus jugadors EFE.
Carlos Viver donant indicacions EFE.
La federació espanyola compta amb Jordi Ribera i Carlos Viver La federació espanyola compta amb Jordi Ribera i Carlos Viver La federació espanyola compta amb Jordi Ribera i Carlos Viver La federació espanyola compta amb Jordi Ribera i Carlos Viver La federació espanyola compta amb Jordi Ribera i Carlos Viver E-mail
El president de la Federació Espanyola d’Handbol (RFEBM) Francisco Blázquez ha assegurat que compte amb els dos tècnics catalans, tant Jordi Ribera (Sarrià de Ter, 1963) com Carlos Viver (Granollers, 1973), per dirigir les seleccions espanyoles masculina i femenina en els Jocs Olímpics de Tòquio el 2021, tot i que tots dos acaben contracte aquest estiu. “Encara no he parlat amb cap dels dos, però són els entrenadors que han de dirigir les nostres seleccions en els Jocs Olímpics de Tòquio perquè han fet mèrits per ser-ho. Comptem amb ells pel 2021”, ha comentat el president de la RFEBM en declaracions a l’agència EFE. Unes paraules amb les quals Blázquez ha volgut tancar els dubtes oberts després de l’ajornament de la cita olímpica. El màxim mandatari de l’handbol espanyol s’ha mostrat convençut de la predisposició de tots dos per continuar al capdavant dels dos equips estatals. De totes maneres, qualsevol renovació quedarà a expenses del procés electoral que haurà de celebrar la federació en l’últim trimestre d’aquest any, sempre hi quan l’ajornament dels Jocs no modifiqui el calendari previst.
La selecció espanyola masculina, que al gener va revalidar el títol europeu, ja té la plaça assegurada per als Jocs de Tòquio, mentre que la femenina, vigent subcampiona mundial, ha de disputar el preolímpic de Llíria, que després de diversos ajornaments encara no té una data fixada.